**A picture containing text, sign, outdoor

Description automatically generated**

**Kei te mihi atu Te Aho o Te Kahu i te pūrongo whakamutunga a te Pae Arotake o Te Pātaka Whaioranga**

E mihi ana Te Aho o Te Kahu i ngā whakataunga mō ngā rongoā mate pukupuku o roto o te pūrongo whakamutunga a te Pae Arotake a Te Pātaka Whaioranga.

“Kia whai wāhi ngā tāngata katoa ki ngā rongoā mate pukupuku tētahi mea nui o te mate pukupuku,” hei tā te Mana Hautū o Te Aho o Te Kahu a Tākuta Diana Sarfati.

“E tūmanako ana mātou ko tētahi hua o tēnei arotakenga kia tino kitea ngā mahi tautoko i ngā tāngata e noho tahi ana me te mate pukupuku huri noa i Aotearoa.”

Ko te pūtea hei tautoko i ngā rongoā mate pukupuku i Aotearoa tētahi take i kōrerotia i te pūrongo, me te aha, e toru ngā whakataunga a te Pae mō ngā rongoā mate pukupuku.

Kei ngā whakataunga tuatahi, tuarua hoki te pātai me rerekē rānei te pūtea mō ngā rongoā mate pukupuku i tō ērā atu o ngā rongoā.

“Mutu kau ana, kua whakatau mai te Pae kia ōrite te whakaarohia ki ngā rongoā mate pukupuku ki ō ērā atu rongoā.

“Mārama ki a mātou te tikanga o tēnei whakataunga i runga anō i ngā wero ki a Te Pātaka Whaioranga hei whakataurite i ngā whakaarotau.

“I tēnei wā, he huarahi mō ngā rongoā mate pukupuku e tere ai te whakatau a Te Pātaka Whaioranga.”

Ko te whakataunga tuatoru mō te mate pukupuku kia mahi tahi a Te Pātaka Whaioranga me Te Aho o Te Kahu kia piri tahi ki te rāngai mate pukupuku, ā, ko te aronga kia ōrite te whai wāhi ki ngā pūtea rongoā mate pukupuku.

“Hei rāngai whai haepapa ki te arataki i te whānui o ngā mahi whakahaere mate pukupuku, kei a mātou te mana tautoko i a Te Pātaka Whaioranga kia pai ake te hononga ki te rāngai hauora mate pukupuku.

“Kei te pēnei kē mātou ki a Te Pātaka Whaioranga me te titiro whakamua kia kaha ake te mahi tahi, ā haere ake nei.”

Ko tētahi [pūrongo kātahi anō ka puta i a Te Aho o Te Kahu](https://teaho.govt.nz/reports/publications/cancer-medicines) e tautohu ana i ngā āputa 20 o ngā pūtea rongoā mate pukupuku mō ngā puku mārō, ā, ina whakaarohia ngā mate pukupuku ā-toto kātahi pea ka nui atu.

“I tā mātou tātaringa o nā tata nei e mea mai ana he huarahi hei whakanui ake i ngā rongoā e tautoko ā-pūtea ana i Aotearoa, me te aha ka kitea i ngā pānui ā-Pūtea e āhei ai Te Pātaka Whaioranga ki te kawe whakamua i ētahi o ēnei whiringa

“Ka mahi tahi tonu mātou me Te Pātaka Whaioranga e taea ai e ngā tāngata e noho tahi ana me te mate pukupuku te whai wāhi ki ngā rongoā mate pukupuku tika, rongoā kaha te whakaora.”

**KA MUTU**

Mō ngā pātai pāpāho: 021 198 2196